Gaunt's Ghosts

***Gaunt's Ghosts*** (brezhoneg: Tasmantoù Gaunt) zo un heuliad romantoù skiant-faltazi milourel gant Dan Abnett, hag a dremen en hollved *[[Warhammer 40000]]*. Awenet eo bet an heuliad gant an heuliad romantoù *[[Sharpe (heuliad romantoù)|Sharpe]]* gant Bernard Cornwell. An heuliad romantoù koshañ eo en hollved Warhammer 40000.

E 2025 ez eus 16 romant a ya d'ober an heuliad. Heuliet e vez strivoù an *Tanith First*, ur rejimant troadegiezh skañv eus ar Gward impalaerel, e-kerzh Kroaziadeg bedoù Sabbat. An haroz eo ar c'horonal-komiser Ibram Gaunt, unan eus an nebeud komiserien bolitikel en Imperium hag a zo bet lakaet en un doare ofisiel da vezañ e penn ur rejimant.

Daoust ma 'z eo Gaunt an haroz hag an daneveller pennañ, kontet e vez an istor o tremen a zen da zen evit kaout ur sell hollekoc'h war an darvoudoù – an darn vrasañ eus an amzer e vez kontet e tu an Impalaerien, met a-wechoù e vez kontet dre selloù o enebourien. Lodennoù eus an heuliad a vez adkavet e labourioù all ar skrivagner, Abnett, evel en triologiezhoù *[[Eisenhorn]]* pe *[[Ravenor]]'. Ar brud-mat hag ar gwerzhoù uhel o deus degaset krouidigezh daou romant spin-off, *Double Eagle* ha *Titanicus*.

==Embannadur==
Peder lodenn a zo en heuliad romantoù, tri a zo echuet hag unan a zo da echuiñ choazh.

* *The Founding* (antologiezh, 1008 pagenn, Here 2003, , 768 pajenn, Mae 2006, , 2020, ):
** *First and Only*, embannadur orin 1999 – 
** *Ghostmaker*, embannadur orin 2000 – 
** *Necropolis*, embannadur orin 2000 – 
* *The Saint* (antologiezh, stumm bras, Here 2004, , levr godell, 1027 pajenn, Eost 2007, , 2020, )
** *Honour Guard*, embannadur orin 2001 – 
** *The Guns of Tanith*, embannadur orin 2002 – 
** *Straight Silver*, embannadur orin 2002 – 
** *Sabbat Martyr*, embannadur orin 2003 – 
* *The Lost* (antologiezh, stumm bras, 1024 pajenn, Meurzh 2010, , 2020, )
** *Traitor General*, embannadur orin 2004 – 
** *His Last Command*, embannadur orin 2005 – 
** *The Armour of Contempt*, embannadur orin 2006 – 
** *Only in Death*, embannadur orin 2008 – 
** *The Iron Star*, embannadur orin 2008 –  (n'eo ket en )
* *The Victory*, Lodenn 1 (antologiezh, stumm bras, 960 pajenn, Du 2018, , 2019, )
** *Blood Pact*, embannadur orin 2009 – 
** *Salvation's Reach*, embannadur orin 2011 – 
* *The Victory*, lodenn 2 (antologiezh, stumm bras, 800 pajenn, Kerzu 2022, )
** *The Warmaster*, embannadur orin 2017 – 
** *Anarch*, embannadur orin 2019 – 
Goude miz Du 2002, ar pemp romant kentañ (eus *First and Only* betek *The Guns of Tanith*) a voe advoullet gant goloioù nevez gant Adrian Smith; Smith, abaoe, eo an treser evit an holl c'holoioù, nemet evit *The Iron Star* hag a zo bet oc'h implij skeudenn ur skoed ardamez eus rejimant Tanith. A-raok e oa savet ar goloioù gant arzourien lies.

Istorioù *Founding* ha *Saint* a oa bet embannet e stumm ul levr bras en un antologiezh e miz C'hwevrer 2007, hag ar stumm levr-godell a oa bet embannet e miz Eost 2007. Embannadur *The Iron Star* a zo bet unan strizh gant 1200 skouerenn nemetken hag a oa tu da brenañ e 2008 er Rouantlezh-Unanet e-kerzh ar [[Games Day]] ha goude-se er Games Day e 2009 dalc'het en Alamagn.

Ur romant [[kentistor]], anvet *The Vincula Insurgency'', a oa bet embannet e miz Even 2022.

## Pennadoù kar
* Listenn romantoù Warhammer 40000
## Notennoù ha daveennoù